recursal/SuperWikiNEXT-32B huggingface dataset:
Պոմերանյան շպից
**Պոմերանյան շպից** կամ *պոմերանցի*, շների դեկորատիվ ցեղատեսակ։ Որոշ շնաբանական ֆեդերացիաներիը, ինչպես Շնաբանական միջազգային ֆեդերացիան, պոմերանցիներին դասակարգում են որպես գերմանական շպիցի տեսակ, մյուսները, ինչպես Շների ամերիկյան ակումբը, պոմերանյան շպիցերին առանձին ցեղատեսակ են համարում։

Պոմերանյան շպիցերին հաճախակի շփոթում են գերմանական շպիցերի հետ, սակայն արտաքինով նրանք տարբերվում են. պոմերանցու մազը ավելի է բամբականման է, փափուկ և մանած, դունչը կարճ է, իսկ գերմանացու մոտ մազը ցից է, իսկ դունչն էլ ձգված։

Պոմերանյան շպիցը լինում է պստլիկ (ցվերգշպից), փոքր և միջին։

Ծագում
------

Ցեղատեսակի անունը ծագել է Գերմանիայի Պոմերանիա պատմական երկրամասի անվանումից։ Այս ցեղատեսակը համարվում է շպիցների ամենափոքր ներկայացուցիչը։

1870 թվականին Վիկտորիա թագուհու կառավարման ժամանակաշրջանում շպիցները Պոմերանիայից հայտնվում են Անգլիայում, որտեղ սկսվում է նրանց գաճաճ ձևի բուծման աշխատանքները։ Անգլիական և ամերիկյան շպիցների լավագույն ներկայացուցիչները մեծ ազդեցություն են թողնում ամբողջ աշխարհի բուծողների վրա և աստիճանաբար այլ երկրների շպիցների ցեղատեսակը փոխվում է, նմանվում պոմերանյան տեսակին։

Ծանոթագրություններ
------------------

1. ↑  Vanderlip, Sharon (2007). *The Pomeranian Handbook*. Barron's Educational Series. էջեր 2–8. ISBN 978-0-7641-3545-3.

Գրականություն
-------------

* Эллманн В. «Померанский шпиц». ООО "АКВАРИУМ-ПРИНТ "ISBN 5-98435-628-7
* Grant, Lexiann (2006). *The Pomeranian*. Neptune City, NJ: T.F.H. Publications. ISBN 978-0-7938-3646-8. OCLC 69734516.
* Tietjen, Sari Brewster (1987). *The New Pomeranian*. New York: Howell Book House. ISBN 978-0-87605-251-8. OCLC 16579458.

Արտաքին հղումներ
----------------

* Պոմերանյան շպիցի մասին հոդվածը Curlie-ում (ըստ DMOZ-ի)
**«Դրախտային մայրուղի»** (անգլ.՝ Paradise Highway), 2022 թվականի ամերիկա-գերմանական նեոնուար թրիլլեր։ Նկարահանվել է ռեժիսոր Աննա Գուտտոյի կողմից, վերջինիս հոլիվուդյան ռեժիսորական դեբյուտի ընթացքում և իր իսկ սցենարով։ Դերերում ՝ Ժուլիետ Բինոշը, Ֆրենք Գրիլոն, Հալա Ֆինլին և Մորգան Ֆրիմանը։

Համաշխարհային պրեմիերան կայացել է համացանցային հարթակներում 2022 թվականի հուլիսի 29-ին։

Ֆիլմը թողարկվել է «Փրկության ճանապարհը» կարգախոսով։

Սյուժե
------

Բեռնատարի վարորդ Սալլին ստիպված է մաքսանենգ ապրանքներ տեղափոխել, որպեսզի փրկի իր եղբորը վտանգավոր բանտային ավազակախմբից, որն անընդհատ հետապնդում է նրան, մինչև որ նա ազատ կարձակվի մի քանի օրից։

Ավազակախմբից ազատվելու համար Սալլին պետք է տեղափոխի վերջին փաթեթը մի հանցախմբի համար։ Պարզվում է, որ նա պետք է փոխանցի Լեյլային, որը դեռահաս աղջիկ է։ Նա բեռնատարում գտնում է Սալլիի կողմից ինքնապաշտպանության համար թաքցրած որսորդական հրացանը և փոխանցման ժամանակ ծանր վիրավորում է ստացողին։

Հետախուզությունների դաշնային բյուրոյի աշխատակիցները հետևում են նրան, բայց բեռնատարը միշտ մեկ քայլ առաջ է նրանցից։ Երթի ընթացքում կինն ու աղջիկը մտերմանում են և այժմ թաքնվում են ոչ միայն ոստիկաններից, այլև երեխաների առևտրականներից, ովքեր մտադիր են ամեն գնով ստանալ գողացված «ապրանքը»։

Դերերում
--------

* Ժուլիետ Բինոշ՝ Սալլի
* Ֆրենկ Գրիլլո՝ Դենիս
* Հալա Ֆինլեյ՝ Լեյլա
* Մորգան Ֆրիման՝ խորհրդատու Գերիկ
* Կամերոն Մոնահեն՝ հատուկ գործակալ Ֆինլի Ստերլինգ
* Վերոնիկա Ֆերես՝ Ռոուզ
* Քրիստիանա Սիդել՝ Կլեր
* Դեզիրե Վուդ՝ Փեթի

Արտադրություն
-------------

Ֆիլմի նկարահանումները անց են կացվել Միսիսիպիի մի քանի վայրերում, 2021թ. հունիսին։

Արդեն նույն թվականի օգոստոսին կադրերը մոնտաժվել ու հնչյունավորվել են։

2021 թվականի օգոստոսին Lionsgate-ը ձեռք է բերել ֆիլմի տարածման հյուսիսամերիկյան իրավունքները։

Նկարը ստացել է MPAA։R վարկանիշ (17 տարեկանից ցածր անձանց պետք է ուղեկցի չափահաս)։

Ծանոթագրություններ
------------------

1. ↑  «The magic that Mississippi offers to international film productions». *Screen Daily*. 2021 թ․ հուլիսի 1. Վերցված է 2022 թ․ հոկտեմբերի 9-ին.
2. ↑  Rawden, Jessica (2021 թ․ օգոստոսի 11). «Morgan Freeman Reveals The Career First He Got To Do With Ryan Reynolds On The Hitman's Wife's Bodyguard». *CinemaBlend*. Վերցված է 2022 թ․ հոկտեմբերի 9-ին.
3. ↑  D'Alessandro, Anthony (2021 թ․ հոկտեմբերի 19). «Lionsgate Boards Juliette Binoche, Frank Grillo & Morgan Freeman Thriller 'Paradise Highway'». *Deadline Hollywood*. Վերցված է 2021 թ․ հոկտեմբերի 9-ին.

Արտաքին հղումներ
----------------

* «Последний рейс» на сайте Film.ru
* «Последний рейс» на сайте Кinorium.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Internet Movie Database · Metacritic · Rotten Tomatoes |

 |
Անվան այլ կիրառումների համար տե՛ս՝ 51 (այլ կիրառումներ)

**51**, ամերիկյան սարսափ ֆիլմ։ Նկարահանվել է 2011 թվականին ռեժիսոր Ջեյսոն Քոնների կողմից։ Գլխավոր դերերում են Բրյուս Բոկսլեյտները և Ջոն Շինը։ Պաստառի նկարը մասնակցել է «Կեսգիշերից հետո» կինոփառատոնին։

Սյուժե
------

Վերջապես, ամերիկացիները և ամբողջ աշխարհը, միևնույն պահին հնարավորություն ունեին տեսնելու «51-ի տարածքը»։ Երկու լրագրող, լուսանկարիչ և օպերատոր ստանում են թույլտվություն այցելելու վաղուց արդեն ոչ գաղտնի, բայց դեռ հետաքրքիր ռազմական բազան։ Գնդապետը և նրա տեղակալ մայորը անցկացնում են էքսկուրսիա բազայի քաղաքացիների համար։ Սակայն, ռազմական ղեկավարությունը չի պատրաստվում ցույց տալ բազայի ամբողջ բովանդակությունը և միայն մի բան, որ կարող է վստահեցնել հանրությանը՝ իրականում առաջին հարկում է։ Դրանք են՝ բանտային բազան և հետազոտական կենտրոնը, ինչպես նաև մի քանի բանտարկյալներ։ Այցի ընթացքում, առավել վտանգավոր այլմոլորակայինները կազմակերպում են սպանդ։ Լրագրողներն ու զինվորականները ստիպված են լինում պայքարել հանուն իրենց կյանքի։

Դերերում
--------

| Դերասան | Դեր |
| --- | --- |
| Բրյուս Բոկսլեյտներ | գնդապետ Մարտին |
| Ջեյսոն Լոնդոն | Աարոն Շումախեր |
| Ռեյչել Մայներ | սերժանտ Հաննա |
| Վանեսսա Բրենչ | Կլեր |
| Ջոն Շի | Սեմ Ուայտոլկեր |
| Ջուլիան Բատերսոն | Գոմես |
| Բյու Բրեսսո | օդաչու |
| Լենա Կլարկ | Մինդի |

Նկարահանումներ և ցուցադրում
---------------------------

Ֆիլմը նկարահանվել է ռեժիսոր Ջեյսոն Քոնների կողմից՝ Քեննի Յակկելյայի սցենարով։ Ֆիլմի նկարահանումները սկսվել են ապրիլին Լուիզիանայում։

«51»-ը ցուցադրման է դուրս եկել կինոթատրոններում 2010 թվականին։ Եթերում ցուցադրվել է 2011 թվականին Sci-Fi ալիքով։

Ծանոթագրություններ
------------------

1. 1 2 3 4 5 6 7 8
2. 1 2 3
3. 1 2 3 4 5 6
4. ↑
5. ↑
6. ↑  «Արխիվացված պատճենը». Արխիվացված է օրիգինալից 2010 թ․ հուլիսի 25-ին. Վերցված է 2016 թ․ հուլիսի 31-ին.
7. ↑
8. ↑
9. ↑
10. ↑

Արտաքին հղումներ
----------------

* After Dark Originals' *51* website Արխիվացված 2010-07-25 Wayback Machine
* «51 (ֆիլմ)»(անգլ.) ֆիլմը allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**«Դավադիրը․ գլուխ 3»** (անգլ.՝ Insidious: Chapter 3), 2015 թվականի սարսափ ֆիլմ։ Նկարահանել է Լի Ուեննելը. ֆիլմը համարվում է նրա ռեժիսորական դեբյուտը։ «Դավադիրը» եռագրության 3-րդ մասում գլխավոր դերերում խաղացել են այնպիսի աստղեր, ինչպիսիք են Դերմոտ Մալրունին, Ստեֆանի Սքոտը, Լի Ուոննելը, Լին Շեյը։

Ֆիլմի պաշտոնական թողարկումը նշանակված էր 2015 թվականի հունիսի 5-ին։

Սյուժե
------

Քվինը իր շուրջը նկատում է տարօրինակ պարանորմալ երևույթներ։ Նա մտածում է, որ 6 ամիս առաջ թոքերի քաղցկեղից մահացած իր մայրը ցանկանում է նրան ինչ-որ բան ասել։ Աղջիկը դիմում է Էլիսին, որպեսզի կապ հաստատի հարազատի հետ և հարցնի, թե ի՞նչ է նրան պետք։ Բայց պայծառատեսը տեսնում է, որ աղջկան այլ բան է սպասվում։

Ավելի ուշ Քվինը գնում է լսումների, որպեսզի ընդունվի թատերական ուսումնարան, բայց կտրվում է։ Դրանից հետո հանդիպում է ընկերուհուն՝ Մեգգիին, և երբ աղջիկները միմյանց ցտեսություն են ասում, Քվինին հարվածում է մեքենան։

Տաղանդավոր էքստրասենս Էլիս Ռեյները դժկամորեն համաձայնվում է օգտագործել իր՝ մահացածների հետ կապ հաստատելու գերբնական ունակությունները՝ փրկելու պատանի աղջկան, ով դարձել էր վտանգավոր գերբնական էության թիրախ։

Դերակատարներ
------------

* Դերմոտ Մալրունի - Շոն Բրեններ
* Ստեֆանի Սքոտ - Քվին Բրեններ
* Էնգուս Սեմփսոն - Տակեր
* Լին Շեյ - Էլիս Րայներ
* Լի Ուոննել - Սփեկս
* Էշտոն Մոյո - Հեկտոր
* Սթիվ Կոլտեր - Կառլ
* Հեյլի Կիյոկո - Մեգգի

Արտադրություն
-------------

2013 թվականի սեպտեմբերի 15-ին Լի Ուոնելը հայտնեց, որ որպես սցենարիստ վերադառնում է երրորդ ֆիլմաշարի աշխատանքներին, և որ Ջեյսոն Բլումը և Օրեն Պելին նույնպես վերադարձել են նախագիծ։ Երբ նրան հարցրին երրորդ մասում Պատրիկ Ուիլսոնի մասնակցության մասին, Լի Ուոնելը պատասխանեց, որ չգիտի, թե ինչպես կարելի է շարունակել Ջոշ Լամբերտի պատմություն, ինչպես նաև ավելացրեց, որ նրա պատմությունն ավարտված է։ 2013 թվականին Focus Features և Stage 6 Films-ը հայտարարեցին, որ ֆիլմի՝ էկրան բարձրանալու ամսաթիվը 2015 թվականի մայիսի 29-ն է։

2014 թվականի մարտի 11-ին Screen Rant-ը հաղորդեց, որ եռագրության 3-րդ մասը կապ չի՛ ունենալու Լամբերտ ընտանիքի պատմության հետ։ Հատուկ ուշադրությունը կդարձնեն նոր ընտանիքի։ Ինչպես նաև հայտարարվեց, որ Լի Ուոննելը և Էնգուս Սեմփսոնը վերադառնալում են նախագիծ որպես Սպեկս և Տակեր ուրվականների որսորդներ՝ Էլիսի հետ։

Ծանոթագրություններ
------------------

1. ↑
2. ↑
3. 1 2
4. ↑  Internet Movie Database — 1990.
5. ↑
6. ↑
7. 1 2
8. ↑
9. 1 2 3 4 5 6 7 8 9
10. 1 2 3 4 5 6 7 8 9 10 11 12 13 14 15 16  Internet Movie Database — 1990.
11. 1 2 3

Արտաքին հղումներ
----------------

* Ֆիլմի պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**«Գլուխների որսորդը»** (անգլ.՝ The Bounty Hunter), կատակերգական դետեկտիվ ՝ ռեժիսոր Էնդի Թենանտ։ 2011 թվականին նոմինացվել է «Ոսկե ազնվամորի» մրցանակի չորս կատեգորիայում ՝ «Վատագույն ֆիլմ», «Վատագույն դերասան», «Վատագույն դերասանուհի», «Վատագույն էկրանային զույգ»։

Սյուժե
------

Գլխավոր հերոսը`Մայլոն նախկին ոստիկան է, և այժմ գլուխների որսորդ է, որը ներգրավված է փախուստի մեջ գտնվող հանցագործների որոնման մեջ։ Նա առաջադրանք է ստանում գտնել և բանտ ուղարկել լրագրող Նիկոլին, որը չի ներկայացել դատարան լրագրողական հետաքննության պատճառով, որում ներգրավված են Մայլոյի նախկին գործընկերները։ Իրավիճակի հեգնանքն այն է, որ Նիկոլը Միլոյի նախկին կինն է։ Լրագրողին օգնում է նրա ընկեր և գործընկեր Ստյուարտը։ Գործողությունները տեղի են ունենում ազգային տոնի և ամուսնության տարեդարձի նախօրեին։

Ամուսնության տարիների ընթացքում մանրակրկիտ ուսումնասիրելով իր «նախկին» -ի սովորությունները`պրոֆեսիոնալ ոստիկան Մյլոն գտնում է Նիկոլին։ Նրանց հետապնդում է կոռումպացված ոստիկան` Էրլը, որի գործունեությունը հետաքննում է Նիկոլը։ Էրլը որսում է զույգին և փորձում է նկարել Նիկոլին, և նա միայն հրաշքով է կարողանում փրկվել։ Զույգը թաքնվում է փոքրիկ հյուրանոցում, որտեղ ժամանակին անցկացրել են իրենց մեղրամիսը։ Նիկոլը փորձում է ազատվել և փախչել, բայց Մայլո կրկին գտնում է նրան։ Զույգը ստիպված է շարունակել հետաքննությունը գոլֆի ակումբում, դաջվածքի սրահում։ Արդյունքում Մայլոն և Նիկոլը հասնում են ապացույցների պահեստ, որի ընթացքում Էրլը փորձել է առգրավել թմրանյութերի մեծ խմբաքանակ։ Կրակոցների արդյունքում հանցագործը ձերբակալվել է, իսկ նախկին ամուսինները վերականգնում են հարաբերությունները։ Վերջում Մայլոն փախստական հանցագործին տեղափոխում է բաժանմունք։ Այնուհետև, ոստիկանի վրա հարձակվելու պատճառով, հայտնվում է հարևան խցում։ Նախկին ամուսինները նշում են իրենց տարեդարձը բարերի միջոցով։

Դերերում
--------

| Դերասան | Դերը |
| --- | --- |
| Ջերալդ Բաթլեր | Մայլո Բոյդ |
| Ջենիֆեր Էնիսթոն | Նիկոլ Հյորլի |
| Ջեյսոն Սուդեյկիս | Ստյուարտ |
| Դորիան Միսիկ | Բոբի Ջենկինս |
| Փիթեր Գրին | Էրլ Մելեր |
| Ջեֆ Գարլին | Սիդ |
| Սիվոն Ֆալոնը | Թերեզա |
| Քրիստին Բարանսկի | Քիթի Հարլի |
| Քեթի Մորիարտին | Իռեն |
| Ռիչի Կոսթեր | Ռեյ |
| Ջոել Գրլենդ | Դուայթ |
| Ադամ Ռոուզ | Ջիմի |
| Քերոլ Քեյն | Ջոուն |
| Ադամ Լեֆևվր | Էդմունդ |
| Մեթ Մէլոյ | Գարի |
| Ջիո Պերես | քեռի Սեմ |

Ծանոթագրություններ
------------------

1. ↑  Freebase տվյալների վերբեռնում — Google.
2. ↑  Internet Movie Database — 1990.
3. ↑
4. 1 2 3
5. 1 2 3 4
6. 1 2 3
7. 1 2 3 4 5 6 7 8
8. 1 2 3 4 5 6 7 8 9 10 11 12 13  ČSFD (չեխերեն) — 2001.
**Հովհաննես Գևորգի Մյուհենտիսյան** (փետրվարի 21 (մարտի 5), 1810, Կոստանդնուպոլիս - նոյեմբերի 17 (29), 1891, Կոստանդնուպոլիս), հայ տպարանատեր-հրատարակիչ, գրաձուլիչ, փորագրող, ոսկերիչ, հայկական նոր տպատառերի ստեղծող։

Չափագետ և տոմարագետ Գևորգ Մյուհենտիսյանի որդին։

Կենսագրություն
--------------

Ավարտել է Սկյուտարի վարժարանը։ Աշակերտել է Համբարձում Լիմոնջյանին, նրա ղեկավարությամբ ուսումնասիրել արլ․ և հայ երաժշտության տեսությունը, տիրապետել նոր հայկական ձայնագրությանը։ Հայ երաժշտությանը Մյուհենտիսյաի մատուցած նշանակալից ծառայությունը Լիմոնճյանի նոտային համակարգի նշանների տպագրական ձևերի ստեղծումն է և կաղապարների ձուլումը։ Արիստակես Հովհաննիսյանի հետ պաշտպանել է այդ նոտագրությունը, տարածել և պրոպագանդել այն։ Տիրապետել է ոսկերչական արհեստին։ 1839 թվականից եղել է Սկյուտարի Ս. Երուսաղեմի անվան նորաբաց ճեմարանի տպարանապետը, 1844—1845 թվականներին հիմնել է սեփական տպարան, ապա գրաձուլարան։ Նրա ստեղծած նուրբ ու գեղեցիկ տպատառերը ժամանակին օգտագործվել են ոչ միայն Կ․ Պոլսի, այլև Թիֆլիսի և հայաշատ այլ վայրերի տպարաններում։ Իր պատրաստած հատուկ գործիքներով դյուրացրել է տառերի ձուլումն ու գրաշարությունը։ Կ․ Պոլսի երեք թաղամասերում հիմնած տպարաններում հրատարակել է ավելի քան 200 անուն գիրք, ինչպես նաև «Հայաստան», «Բուրաստան», «Մասիս», «Նոյան աղավնի», «Աստղիկ արևելյան», «Կիլիկիա», «Զեփյուռ հայրենյաց», «Ժամանակ» և այլ պարբերականներ։ Մեծ վաստակ ունի նաև թուրք, տպագրության զարգացման գործում, որի համար անվանվել է «Թուրքական Գուտենբերգ» և արժանացել կառավարական պարգևների։ 1847 թվականին հրատարակել է «Հայտարարություն վասն նորակերտ տառիցս» երկը, ուր շարադրված են նրա հայացքները տպագրության արվեստի, տպատառերի և իր գործունեության սկզբնական շրջանի մասին։

Գրականություն
-------------

* Թեոդիկ, Տիպ և տառ, ԿՊ, 1912, էջ 73-80։

Ծանոթագրություններ
------------------

1. 1 2 3 4 5 6 7 8 9  Հայկական սովետական հանրագիտարան (հայ.) — Երևան: 1981. — հատոր 7. — էջ 649.


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 649)։*  |
**Խենթը**, հայ գրող Րաֆֆու վեպերից։

Ստեղծում
--------

Հայ ազգային-ազատագրական շարժման վերելքը, կապված 1877-1878 թվականների ռուս-թուրքական պատերազմի իրադարձությունների հետ, ամբողջ խորությամբ բացահայտեցին Րաֆֆու ստեղծագործական տաղանդի հնարավորությունները։ Րաֆֆին առաջադրում է ազգային-ազատագրական պայքարի գաղափարը՝ արևմտահայ ժողովրդի գլխավոր խնդիրը համարելով այդ գաղափարի «անդադար և անընդհատ նախապատրաստությունը»։ Այս ծրագրի գեղարվեստական արտահայտությունը հանդիսացավ նաև «Խենթը» վեպը, որը նա գրեց 1881 թվականին։ Գլխավոր հերոսը Վարդանն է, ում նախատիպը հանդիսացել է ռուսական բանակի գնդապետ Սամսոն Տեր-Պողոսի Տեր-Պողոսյանը։

Սյուժե
------

Վեպի գլխավոր հերոսը Վարդանն է, ով ստանձնում է օգնություն խնդրող նամակը հասցնել ռուսական բանակի հրամանատար Տեր-Ղուկասովին։ Սալմանը, քայլում է գյուղից գյուղ, փորձում է դպրոցներ հիմնել և հիմքից ձևափոխել հայ մտածելակերպը։ Պայքարի ջատագով է նաև Մելիք-Մանսուրը, որը չարչի ձևանալով տեղեկատվություն և զենք է մատակարարում։

Հետո նկարագրվում են մի քանի տարի դրանից առաջ կատարված դեպքերը։ Ալաշկերտում խաղաղություն է տիրում, չնայած, որ մի կողմից քրդերն իրենց Ֆաթթահ Բեկի գլխավորությամբ անընդհատ կողոպտում են հայերին, մյուս կողմից Թովմաս Էֆենդին, հարկեր հավաքողը, լինելով հայ, կեղեքում է յուրայիններին։

Վարդանը սիրում է տանուտեր Խաչոյի աղջիկ Լալային, որին տղայի զգեստներ են հագցնում և Ստեփանիկ են անվանում։ Նրան սիրում են նաև Ֆաթթահ Բեկը և Էֆենդին։ Թովմաս Էֆֆենդու մեքենայությունների արդյունքում ձերբակալվում են Խաչոյի որդիները, Սալմանը, Վարդանը։ Լալան փախուստի է դիմում։

Թուրքերի կոտորածներից փրկվելու համար ամբողջ Ալաշկերտի գավառը գաղթի ճամփան է բռնել, Լալան նրանց հետ միասին գաղթում է Վաղարշապատ, ուր և ծանր հիվանդանում ու մահանում է։ Վարդանը, որը ձերբակալումից հետո հայտնվել էր Բայազետի բերդում, նամակը Տեր-Ղուկասովին հասցնելուց հետո սկսում է փնտրել Լալային, սակայն գտնում է միայն նրա գերեզմանը։ Լալայի շիրիմը գրկած Վարդանը տեսիլքների մեջ տեսնում է ապագայի իր երազանքների Հայաստանը։

Մտքեր գրքից
-----------

|  |  |  |
| --- | --- | --- |
|  | *Երջանիկ է այն ժողովուրդը, որ ատել գիտե։ Նա, ով ատել չգիտե, զուրկ է մնում սիրո զգացումից* |  |

|  |  |  |
| --- | --- | --- |
|  | *Համբերությունը մահ է... գերեզմանի մեջ է միայն մարդ համբերող դառնում։ Մեր տանուտերերը, մեր վարդապետները մեզ համբերություն են քարոզում… Ախար նրանք քանդեցին մեր տունը և այս ստրկական վիճակին հասցրին մեզ։ Եթե կա մի բան, որ կարող է փրկել հարստահարված և ճնշված ժողովուրդներին, դա է՝ բողոքը, ինչ կերպով և հայտնվելու լիներ նա…*- Սալման, այսպիսով Րաֆֆին արտահայտում է իր դժգոհությունը եկեղեցու կողմից քարոզված համբերությանը և հնազանդությանը |  |

Ծանոթագրություններ
------------------

1. ↑  «Րաֆֆի». Արխիվացված է օրիգինալից 2017 թ․ սեպտեմբերի 22-ին. Վերցված է 2017 թ․ օգոստոսի 21-ին.
2. ↑  Այսօր Րաֆֆու Խենթի հերոսի նախատիպի՝ Սամսոն Տեր-Պողոսյանի ծննդյան օրն է
3. ↑  Տարընթերցում

Արտաքին հղումներ
----------------

* Վեպի աուդիոտարբերակը
* Րաֆֆի «Խենթը»
* Խենթը»․ ծաղկաքաղ - Կրթադիտակ
* Խենթը - Րաֆֆի
* Խենթը աուդիոգիրք
* Խենթը
Անվան այլ կիրառումների համար տե՛ս՝ Տիգրան Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Տիգրան Հարությունի Հակոբյան** (1897, Արդաբիլ, Իրան - 1977, Երևան, Հայկական ԽՍՀ, ԽՍՀՄ), հայ պատմաբան։

Կենսագրություն
--------------

Տիգրան Հակոբյանը ծնվել է Իրանի Արդաբիլ քաղաքում։ Միջնակարգ կրթությունն ստացել է Թավրիզում։ 1917 թվականին ընդունվել է այդ քաղաքի սոցիալ-դեմոկրատական կազմակերպության մեջ։

1921 թվականի վերջերին եկել է Խորհրդային Հայաստան, որտեղ կատարել է կուսակցական տարբեր աշխատանքներ։

1927-1930 թվականներին Տիգրան Հակոբյանը սովորել է Մոսկվայի արևելագիտության ինստիտուտում, որից հետո ևս մեկ տարի՝ Մոսկվայի կարմիր պրոֆեսուրայում։ Վերադառնալով Երևան՝ 1932 թվականին նշանակվել է Կոմհամալսարանի ռեկտոր։ 1934 թվականից նա դասախոսել է Երևանի պետական համալսարանում, այնուհետև՝ Երևանի Խաչատուր Աբովյանի անվան մանկավարժական և Բաքվի հայկական մանկավարժական ինստիտուտներում։ 1947-1952 թվականներին Հակոբյանը զբաղեցրել է Երևանի պետական համալսարանի միջազգային հարաբերությունների ֆակուլտետի պատմության ամբիոնի վարիչի, իսկ 1958-1963 թվականներին` բանասիրական ֆակուլտետի արևելյան ֆիլոլոգիայի ամբիոնի վարիչի պաշտոնները։

Կյանքից հեռացել է 1977 թվականին՝ 80 տարեկանում։ Թաղված է Երևանի Նուբարաշենի գերեզմանատանը։

Աշխատություններ
---------------

Առանձին գրքերով կամ գիտական ժողովածուներում Հակոբյանը լույս է ընծայել հետևյալ ծավալուն հետազոտությունները.

* «Ռուսական առաջին ռևոլյուցիայի ազդեցությունը 1905-1911 թթ. իրանական ռևոլյուցիայի վրա» (Երևան, 1955)
* «Հայերի պայքարը կաթոլիկ միսիոներների ասիմիլատորական ձգտումների դեմ Իրանում, 16-18-րդ դարերում» («Արևելագիտական ժողովածու», թիվ 1, 1960) և այլն։

Պարսկերենից թարգմանել է քրդերի պատմության սկզբնաղբյուր հանդիսացող «Շարաֆ-Նամեի» 1-ին հատորը։

Ծանոթագրություններ
------------------

1. 1 2 3 4 5  Ստեփանյան, Գառնիկ (1981). *Կենսագրական բառարան. հայ մշակույթի գործիչներ, երեք հատորով*. Vol. հատոր Բ, Ժ-Մ. Երևան: Սովետական գրող. էջ 150. ISBN 5-550-00265-5.
2. ↑  «The memorial of Hakobyan Tigran (Տիգրան Հակոբյան Հարությունի) buried at Yerevan's Nubarashen cemetery». *hush.am* (անգլերեն). Վերցված է 2021 թ․ օգոստոսի 3-ին.
3. ↑  «Ռուսական առաջին ռևոլյուցիայի ազդեցությունը 1905-1911 թթ. իրանական ռևոլյուցիայի վրա». *publishing.ysu.am*. Վերցված է 2021 թ․ օգոստոսի 3-ին.
4. ↑  Հովհաննիսյան Նիկոլայ; Եգանյան Հ; Սարգսյան Ե; Ակոպով Գ; Մհոյան Շ; Սարգսյան Գ; Սաֆրաստյան Ռուբեն; Ինճիկյան Հ; Հայկական ՍՍՀ Գիտությունների ակադեմիա (eds.). «Մերձավոր և Միջին Արևելքի երկրներ և ժողովուրդներ». ՀՍՍՀ ԳԱ հրատ. Վերցված է 2021 թ․ օգոստոսի 3-ին.(չաշխատող հղում)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Տաթև Հակոբյան** (մարտի 21, 1996(1996-03-21)), հայ ծանրորդ, 2017 թվականի Եվրոպայի առաջնության բրոնզե մեդալակիր, 2023 թվականի Եվրոպայի առաջնության արծաթե մեդալակիր, հանդես է գալիս մինչև 87 կգ քաշայինների կարգում։ Հանդիսանում է Հայաստանի ծանրամարտի կանանց հավաքականի անդամ։

Կենսագրություն
--------------

Ծնվել է 1996 թվականի մարտի 21֊ին։

2013 թվականին մասնակցել է աշխարհի երիտասարդական առաջնությանը և զբաղեցրել 13-րդ տեղը։ Նա մինչև 69 կգ քաշային կարգում ՝ բարձրացնել է 165 կգ։ Նույն թվականին 170 կգ արդյունքով Եվրոպայի մինչև 17 տարեկանների առաջնությունում գրավել է երրորդ տեղը։

2014 թվականի Եվրոպայի պատանիների առաջնության մինչև 75 կգ քաշային կարգում նա զբաղեցրել է 5-րդ տեղը՝ 201 կգ (93+108)։

2017 թվականին Սպլիտ քաղաքում տեղի ունեցած Եվրոպայի առաջնությունում, մինչև 90 կգ քաշային կարգում հայ ծանրորդը գրավել է երրորդ տեղը։ Նա բարձրացրել է 105 կգ պոկում վարժությունում և 125 կգ հրում վարժությունում և դրսևորել միջազգային մրցաշարերում իր կարիերայի լավագույն արդյունքը։

2018 թվականին Աշխաբադում տեղի ունեցած աշխարհի առաջնության ընթացքում նա չի կարողցել պոկում վարժությունում արդյունք ցույց տա ու այդպես էլ դուրս է մնացել հետագա պայքարից։

2019 թվականին Բուխարեստում մինչև 23 տարեկանների Եվրոպայի առաջնությունում 87 կգ քաշային կարգում նվաճել է արծաթե մեդալ։

Նույն թվականին Տաթևը ոսկե մեդալ է նվաճել Դոհայում տեղի ունեցած Քաթարի 6-րդ միջազգային գավաթում։ Հայ ծանրորդը բարձրացրել է 232 կգ։

2023 թվականի Երևանում տեղի ունեցած Եվրոպայի առաջնությունում 76 կգ քաշային կարգում Տաթևը երկու վարժությունների հանրագումարով 226 կգ արդյունքով նվաճել է արծաթե մեդալ։ Պոկում վարժությունում նա ևս արժանացել է արծաթե մեդալի, իսկ հրում վարժությունում՝ փոքր բրոնզե մեդալի։

Ծանոթագրություններ
------------------

1. 1 2
2. ↑  Тяжелоатлет Татев Акопян получила Кубок мира
3. ↑  Акопян Татев
4. ↑  «2017 European Weightlifting Championships». *IWF*. Արխիվացված օրիգինալից 2018 թ․ նոյեմբերի 21-ին. Վերցված է 2020 թ․ հունիսի 1-ին.
5. ↑  «Results Book» (PDF). *2019 European Junior & U23 Weightlifting Championships*. Արխիվացված (PDF) օրիգինալից 2020 թ․ մայիսի 26-ին. Վերցված է 2020 թ․ մայիսի 26-ին.
6. ↑  «6th International Qatar Cup». *IWF*. Արխիվացված օրիգինալից 2020 թ․ մայիսի 29-ին. Վերցված է 2020 թ․ մայիսի 29-ին.
7. ↑  Տաթև Հակոբյան․ Մեր հողը ուժ է տալիս մեզ

Արտաքին հղումներ
----------------

* ТЯЖЕЛОАТЛЕТКИ ГОТОВЯТСЯ К ЧЕМПИОНАТУ ЕВРОПЫ
* Հայտնի են ծանրամարտի Հայաստանի կանանց չեմպիոնները

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IAT · IWF · IWRP · TheSports.org · TheSports.org |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Վերա Ամբակումի Հակոբյան** (ապրիլի 13, 1928(1928-04-13), Փարաքար, Երևանի գավառ, Հայկական ԽՍՀ, ԱԽՖՍՀ, ԽՍՀՄ - հուլիսի 24, 2017(2017-07-24), Երևան, Հայաստան, Երևան), հաղորդավար, ասմունքող, ՀԽՍՀ վաստակավոր արտիստ (1972)։

Կենսագրություն
--------------

1946-1951 թվականներին սովորել է Երևանի թատերական ինստիտուտի դերասանական ֆակուլտետում՝ Արմեն Գուլակյանի արվեստանոցում։ Ուսումնառության տարիներին մասնագիտական դասընթացներ է անցել բեմական խոսքի վարպետներ Հրաչուհի Ջինանյանի և Հայկուհի Գարագաշի մոտ։ 1951 թվականից աշխատանքի է անցել Հայաստանի ռադիոյի և հեռուստատեսության պետական կոմիտեում։ Հաղարդավարական աշխատանքին զուգահեռ զբաղվել է ասմունքով։

1980-ականներին կատարել է սփյուռքահայ բանաստեղծ Մուշեղ Իշխանի բանաստեղծությունները։ 1972 թվականից Բելլա Դարբինյանի հետ Լիբանան մենահամերգի մեկնելուց հետո պարբերաբար համերգներով հանդես է եկել սփյուռքի հայաշատ համայնքներում՝ տարածելով հայ պոեզիայի շունչն ու բարձր արվեստը։ Հայաստանի ազգային ռադիոն, որի հետ կապված է եղել իր ամբողջ աշխատանքային գործունեությունը, նրա երկրորդ տունն է եղել։ Նրա անվան հետ է զուգահեռվում «Երևանն է խոսում» բառակապակցությունը։

Մրցանակներ, պարգևներ
--------------------

* ՀԽՍՀ վաստակավոր արտիստ (1972)
* «Հայրենիքին մատուցած ծառայությունների համար» 1-ին աստիճանի մեդալ (2013)

Ծանոթագրություններ
------------------

1. 1 2
2. ↑  «Մահացել է անվանի ասմունքող և հաղորդավար Վերա Հակոբյանը». panorama.am. Վերցված է 2017 թ․ հուլիսի 25-ին.
3. ↑  Baghdasaryan, Aram. «AV Production - Վերա Հակոբյան». *www.avproduction.am*. Արխիվացված է օրիգինալից 2021 թ․ փետրվարի 24-ին. Վերցված է 2017 թ․ հուլիսի 27-ին.
4. ↑  «ՀՀ Նախագահի հրամանագրերը - Փաստաթղթեր - Հայաստանի Հանրապետության Նախագահ [պաշտոնական կայք]». *նախագահ.հայ* (անգլերեն). Վերցված է 2017 թ․ հուլիսի 27-ին.
**Անուշ Բադալյան** (մարտի 8, 1991(1991-03-08), Երևան, Հայկական ԽՍՀ, ԽՍՀՄ), հայ երգչուհի։

Կենսագրություն
--------------

Անուշ Բադալյանը ծնվել է 1991 թվականի մարտի 8-ին Երևանում։ Երկու տարեկանից բնակվել է Ռուսաստանի Դոնի Ռոստով քաղաքում։ 2006 թվականին վերադարձել է Հայաստան, 2008 թվականին ավարտել է Երևանի Հովհաննես Իսակովի անվան թիվ 132 միջնակարգ դպրոցը։ Սովորել է Երևանի Ալեքսեյ Հեքիմյանի անվան երաժշտական դպրոցի դաշնամուրային բաժնում, 2008-2013 թվականներին ուսումը շարունակել է Երևանի Հայ-ռուսական (սլավոնական) համալսարանի գովազդի բաժնում։

Անուշ Բադալյանը արժանացել է մի շարք միջազգային երաժշտական մրցույթների դափնեկրի։ 1999 թվականին Ուկրաինայում տեղի ունեցած «Ոսկե սրինգ» միջազգային մրցույթին դարձել է հաղթող ու արժանացել դափնեկրի։ Դափնեկրի է արժանացել նաև 2000 թվականին «Утренняя звезда» մրցույթին։ Որպես հյուր Ռուսաստանից 2001 թվականին մասնակցել է հայաստանյան «Կռունկ» փառատոնին։ Էստրադային երգիչների փառատոնին Անուշ Բադալյանը 2003 թվականին զբաղեցրել է առաջին հորիզոնականը։

Ուսման տարիների ընթացքում մասնակցել է համերգային ծրագրերի, ունեցել է մենահամերգներ։ 2009 թվականին մասնակցել է Ալեքսանդր Պուշկինի «Ճանապարհորդություն դեպի Էրզրում» խորագրով միջազգային փառատոնին, «վոկալ» անվանակարգում արժանացել է դափնեկրի։

Անուշ Բադալյանն փորձի փոխանակման նպատակով եղել է Էստոնիայում, ապա՝ Ֆինլանդիայում։ 2011 թվականից որպես արտիստ աշխատանքի է անցել Հայաստանի երգի պետական թատրոնում։ Նույն թվականից բրազիլական երաժշտություն է ներկայացրել Հայաստանում։

Արթուր Գրիգորյանի «Կոմիտաս, եկել եմ» երաժշտական ներկայացման շրջանակներում հյուրախաղերով եղել է ԱՄՆ-ում՝ 2012 իսկ 2014 թվականին՝ Հունաստանում և Իրանում։

Անուշ Բադալյանը 2018 թվականին իր մասնակությունն է ունեցել Ղազախստանի «Աստանայի ձայնը» մրցույթին։ 2014 թվականիմ որպես մենակատար հանդես է եկել Հայաստանի պետական ջազ նվագախմբում։ 2016 թվականից դասավանդել է Արթուր Գրիգորյանի երգի ակադեմիայում։ 2017 թվականին Հայաստանի պետական ջազ նվագախմբի և Հայաստանի երգի պետական թատրոնի կազմում մասնակցել է «Մշակութային կանգառ» պետական նախագծին՝ համերգներ է ունեցել Հայաստանի մարզերում։

Անուշ Բադալյանը 2019 թվականից «Arm Strong Dixie» ջազային նախագծի մենակատար է։

Ծանոթագրություններ
------------------

1. ↑  «AV Production - Անուշ Բադալյան». *avproduction.am*. Արխիվացված է օրիգինալից 2021 թ․ հուլիսի 21-ին. Վերցված է 2021 թ․ հուլիսի 19-ին.

Արտաքին հղումներ
----------------

* Արթուր Իսպիրյան, Անուշ Բադալյան, A. Chilla - "Too High"
* Անուշ Բադալյան - As i see / Anush Badalyan - As i see
* Գուշակիր մեղեդին - Միլենա Մելիքյան, Ռուսլան Էյլազյան, Անուշ Բադալյան
«**Մեծ քայլերով**» (անգլ.՝ Walking Tall, բառացի թարգմանաբար` «Քայլ ամբողջ հասակով»), ռեժիսոր Կեվին Բրեյ։ Համանուն ֆիլմը 1973 թվականին է ստեղծվել։
Գլխավոր արտահայտություն. Մեկ անձ կկանգնի այն բանի համար, ինչ որ ճիշտ է։

Սյուժե
------

ԱՄՆ-ի հատուկ ուժերում ծառայող սերժանտը Կրիս Վոնի պաշտոնաթողությունից հետո, ութ տարվա ծառայությունից վերադառնում է հարազատ քաղաք և որոշում է ընտանեկան բիզնես ստեղծել։ Սակայն, իր ծառայության ընթացքում քաղաքում շատ բան էր փոխվել։ Այդ քաղաքը, ժամանակին հարմարավետ և հանգիստ, այժմ 
լեփ-լեցուն էր բռնությամբ և լի էր թմրանյութերով։ Քրեական ահաբեկչությունը և կաշառակերությունը սովորական բան էին դարձել։ Այս ամենի ետևում կանգնած էր խաղատան տնօրեն Ջեյ Գամիլտոն, ով ժամանակին Կրիսի ընկերն էր։ Այժմ նա իր օգնականների հետ տնօրինում էր քաղաքը, մանիպուլյացիայի ենթարկելով իր բոլոր հաստատությունները, որում Կրիս Դենի նախկին ընկերուհին աշխատում էր։ Այն բանից հետո, երբ Կրիսին ստում և ծեծում են խաղատան աշխատողները, նա ցանկանում էր վրեժխնդիր լինել և արդարություն էր ուզում։ Կրիսը, ով շատ լավ պատրաստվել էր մենամարտին, ընտրում են որպես Շերիֆ։ Առաջին հերթին Կրիսը Գամիլտոնի վզին պատերազմ է փաթաթում, իր հարցազրույցներով նրա փոքրիկ գործերի վերաբերյալ։ Այդ ընթացքը Ջեյին ստիպում է համոզվել, որ ապստամբների հետ անհնար է հաստատել ընկերական հարաբերություններ կամ կաշառել նրան։ Այդ ժամանակ նա իր բոլոր ուժերը ներդնում է, որպեսզի վախեցնի Կրիսին։ Նա մարդասպանների է ուղարկում Կրիսի տուն և ոստիկանական բաժանմունք, որտեղ Կրիսը Դենիի հետ միասին` հսկում էր Ջեյի փոքրիկ գործերը։ Մարդասպանների գործով զբաղվելուց հետո Կրիսը գտնում է Ջեյի լաբորատորիան սղոցարանում, իսկ հետո Ջեյին։ Անհաշտ հակառակորդների մարտը ավարտվում է Կրիսի հաղթանակով։

Ֆիլմը հիմնված է մասամբ կեղծ պատմության հիման վրա` Թենեսի նահանգի Մակ-Նեյրի շրջանի շերիֆ Բուֆորդ Պուսսերի մասին։

Դերերում
--------

| Դերասան | Դեր |
| --- | --- |
| Դուեյն Ջոնսոն | Քրիս Վոն |
| Ջոննի Նոկսվիլլ | Ռեյ Թեմպլետոն |
| Նիլ ՄակԴոնաֆ | Ջեյ Համիլտոն |
| Մայկլ Բոուեն | շերիֆ Սթեն Ուոտկինս |
| Կրիստեն Ուիլսոն | Միշել |
| Կեվին Դյուրանդ | Բութ |
| Բարբարա Տարբակ | Կոննի |
| Ջոն Բիսլի | Քրիս |
| Էշլի Սկոտ | Դենի |

Բյուջե
------

* Ֆիլմը ամբողջ աշխարհում հավաքել է ավելի քան 57 միլիոն դոլլար։

Քննադատների արձագանք
--------------------

Քննադատների մեծ մասի հոդվածները բացասական են եղել։ Ըստ Rotten Tomatoes-ի, ընդամենը 24 % ի(128 ից 31) արձագանքն է եղել դրական։

Ծանոթագրություններ
------------------

1. 1 2
2. 1 2
3. ↑
4. ↑  Freebase տվյալների վերբեռնում — Google.
5. ↑  Internet Movie Database — 1990.
6. 1 2 3 4
7. 1 2
8. 1 2 3 4 5 6 7 8 9 10 11
9. 1 2 3 4 5 6 7 8 9  ČSFD (չեխերեն) — 2001.
10. 1 2 3 4 5 6 7 8 9 10 11

Արտաքին հղումներ
----------------

* Official website (uses Flash)
* 0351977/ «Մեծ քայլերով (ֆիլմ, 2004)»(անգլ.) ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | NKC: unn2008436938 |

 |
Բռնաբարության կամ այլ սեռական բռնության զոհերի մի մասը տղամարդիկ են։ Պատմականորեն բռնաբարությունը դիտվել և սահմանվել է որպես հանցագործություն, որը կատարվել է բացառապես կանանց նկատմամբ։ Այս համոզմունքը դեռ գոյություն ունի աշխարհի որոշ մասերում, սակայն տղամարդկանց բռնաբարությունն այժմ քրեական հանցագործություն է և քննարկման ավելի մեծ առարկա, քան անցյալում։

Տղամարդկանց բռնաբարությունը դեռևս տաբու է և բացասական ենթատեքստ ունի հետերոսեքսուալ և նույնասեռական տղամարդկանց շրջանում։ Հասարակությունը և ծառայություններ մատուցողները հաճախ տարբեր կերպ են արձագանքում արական սեռի զոհերին՝ կախված նրանց սեռական կողմնորոշումից և հանցագործների սեռից։ Տղամարդ-զոհերը կարող են դժվարանալ հայտնել սեռական բռնության մասին, որը նրանք ենթարկվել են, հատկապես ուժեղ տղամարդկային ավանդույթներ ունեցող հասարակություններում։ Նրանք կարող են վախենալ, որ մարդիկ կասկածի տակ կդնեն իրենց սեռական կողմնորոշումը և կպիտակեն նույնասեռական, հատկապես, եթե իրենց բռնաբարել է տղամարդը, կամ որ նրանք կարող են դիտվել որպես ոչ տղամարդ, քանի որ զոհ են եղել։

Շատ դեպքերում արական սեռի զոհերը փորձում են թաքցնել և ժխտել իրենց փորձառությունները, ինչպես կին զոհերը, եթե նրանք լուրջ ֆիզիկական վնասվածքներ չունենան։ Ի վերջո, արական սեռի զոհերը կարող են շատ աղոտ բացատրել իրենց տրամվաները, երբ նրանք դիմում են բժշկական կամ հոգեկան օգնության։

Ռազմական բախումների ժամանակ
---------------------------

Տղամարդկանց բռնաբարության տարածվածությունը գրանցվել է ռազմական հակամարտությունների ժամանակ, ինչպես օրինակ Կոնգոյում։

Ծանոթագրություններ
------------------

1. ↑  Rabin, Roni Caryn (2012 թ․ հունվարի 23). «Men Struggle for Rape Awareness». *The New York Times*. Արխիվացված է օրիգինալից 2021 թ․ հոկտեմբերի 10-ին. Վերցված է 2021 թ․ հոկտեմբերի 10-ին.
2. ↑  *Rose E. Constantino, Patricia A. Crane, Susan E. Young* Forensic Nursing: Evidence-Based Principles and Practice. — F.A. Davis, 2012-12-18. — 448 с. — ISBN 978-0-8036-3912-6
3. ↑  «Comments of Dr Maeve Eogan and Deirdra Richardson in Modern Medicine, the Irish Journal of Clinical Medicine» (անգլերեն). Արխիվացված օրիգինալից 2018 թ․ մարտի 8-ին. Վերցված է 2021 թ․ հոկտեմբերի 10-ին.
4. ↑  International Journal of Men's Health, Vol 6, No 1, Spring 2007..
5. ↑  Melhado, L. (2010). «Rates of Sexual Violence Are High in Democratic Republic of the Congo». *International Perspectives on Sexual and Reproductive Health*. **36** (4): 210. JSTOR 41038670.
6. ↑  Autesserre, Séverine (2012). «Dangerous Tales: Dominant Narratives on the Congo and their Unintended Consequences». *African Affairs*. **111** (443): 202–222. doi:10.1093/afraf/adr080.
Անվան այլ կիրառումների համար տե՛ս՝ Հովհաննես Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հովհաննես Համազասպի Հակոբյան** (մայիսի 3, 1914(1914-05-03), Թիֆլիս, Ռուսական կայսրություն - նոյեմբերի 11, 1990(1990-11-11), Երևան, Հայկական ԽՍՀ, ԽՍՀՄ), ճարտարապետ։ ՀԽՍՀ վաստակավոր ճարտարապետ (1964)։ ԽՍՀՄ հայրենական պատերազմի մասնակից։

Կենսագրություն
--------------

1941 թվականին ավարտել է Մոսկվայի ճարտարապետության ինստիտուտը։ Կատարել է բազմաթիվ ճարտարագիտական հուշարձանների (այդ թվում՝ Թալինի Կաթողիկե և Ներսեհ Կամսարականի եկեղեցիների (1935 - 1937), Օձունի հուշարձանախմբի (1936), Հաղպատի վանքի համալիրի (1946) չափագրություններ։

Հակոբյանի նախագծերով Երևանում կառուցվել են բնակելի տներ Տիգրան Մեծի պողոտայում (1950), Դեմիրճյան փողոցում (1976), Զեյթուն թաղամասում (1980), Աջափնյակի Դ 1 (Լուկաշին) թաղամասը (1950-1955), ավտոդողերի գործարանի բնակելի համալիրը (1968), պոլիկլինիկաներ (1972, 1974) Մոսկովյան փողոցում, Հաղթանակի զբոսայգու արհեստական լիճը, կատարվել է նաև շրջակայքի բարեկարգումը (1960), Երևանի հյուսիսարևելյան մուտքը (1960), հյուրանոց (1955) Ջերմուկում և այլն։

1984 թվականին Երևանում հանդես է եկել ճարտարապետական, գեանկարչական, չափագրական գործերի անհատական ցուցահանդեսով։

Պարգևներ
--------

1951 թվականին դարձել է Երիտասարդ ճարտարապետների, 1962-1967 թթ՝ Խորհրդային ճարտարապետության նվաճումների համամիութենական ստուգատեսների դափնեկիր։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
Անվան այլ կիրառումների համար տե՛ս՝ Հմայակ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հմայակ Ստեփանի Հակոբյան** (1871, Տրապիզոն, Օսմանյան կայսրություն - հուլիսի 7, 1939(1939-07-07), Թբիլիսի, Վրացական ԽՍՀ, ԽՍՀՄ), հայ նկարիչ։

Կենսագրություն
--------------

Նատյուրմորտ. Բանջարեղեն (1901)
Սովորել է Թիֆլիսի Ներսիսյան դպրոցում (1886-1891 թթ. նկարչության ուսուցիչ՝ Հ. Ս. Շամշինյան), Մյունխենի կայսերական ակադեմիայում (1891-1894 թթ.)։ Ապրել և աշխատել է Գերմանիայում, Շվեյցարիայում, Կովկասում (մասնավորապես՝ Թիֆլիսում)։ Ստեղծագործել է հիմնականում դիմանկարի, նատյուրմորտի, բնանկարի ժանրերում, ունի նաև թեմատիկ-կոմպոզիցիոն ոչ մեծ կտավներ։ Հակոբյանի բնանկարներն արտացոլում են գյուղի կյանքը («Վարը Արագածի լանջին», 1910-1920 թթ. «Հովիվը», 1910-ական թթ.)։ Վավերագրական են Հակոբյանի քաղաքական տեսարանների պատկերները («Հին Թիֆլիս», 1888 թ.)։ Ստեղծել է հայ գեղջուկների («Հայ գյուղացին», 1917 թ.), արհեստավորների («Ոսկերիչ Ալեքոն», 1895-1898 թթ.) կենցաղական մեկնաբանությամբ տիպեր, ինչպես նաև մտավորականների ու պատմական անձանց դիմանկարներ («Մովսես Խորենացի», «Կաթողիկոս Խրիմյան», երկուսն էլ՝ 1900-1910 թթ.), ինքնանկարներ։ Հակոբյանը գեղանկարչական բարձր վարպետության է հասել իր նատյուրմորտներում («Բանջարեղեն», «Մրգեր», երկուսն էլ՝ 1901 թ.)։ Հակոբյանի արվեստին բնորոշ են քնարականությունը, կառուցվածքային պարզությունը, հուզականությունը։ 1948 թվականին Երևանում բացվել է նրա հետմահու ցուցահանդեսը։

Հակոբյանի գործերը պահվում են ՀԱՊ-ում, մասնավոր հավաքածուներում՝ Թբիլիսիում, Մոսկվայում։

Գրականություն
-------------

* Շիշմանյան Ռ. Բնանկարն ու հայ նկարիչները, Երևան,1958։

Ծանոթագրություններ
------------------

1. 1 2 3 4 5 6 7 8 9 10  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.
2. 1 2 3 4 5 6 7 8  Հայկական համառոտ հանրագիտարան (հայ.) — Հայկական հանրագիտարան հրատարակչություն, 1990. — հատոր 3.
3. ↑  «Շտեմարան - Հավաքածու - Հայաստանի ազգային պատկերասրահ». *www.gallery.am* (անգլերեն). Վերցված է 2017 թ․ փետրվարի 22-ին.

|  |  |
| --- | --- |
|  | Վիքիդարանն ունի նյութեր, որոնք վերաբերում են «Հմայակ Հակոբյան» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հմայակ Հակոբյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 8303 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 73)։*  |

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Կարդալուց հետո այրե՛լ** (անգլ.՝ *Burn After Reading*) - Կոեն եղբայրների հերթական կատակերգությունն է, որը նույնպես աչքի է ընկնում միայն իրենց բնորոշ սև հումորով։ Ֆիլմի գլխավոր դերակատարներն են՝ Ջորջ Քլունին, Ֆրենսիս ՄաքԴորմանդը, Ջոն Մալկովիչը, Թիլդա Սուինթոնը և Բրեդ Փիթը։ Ֆիլմի միջազգային պրեմիերան տեղի է ունեցել 2008 թ․-ին՝ Վենետիկի կինոփառատոնում։

Սյուժե
------

ԿՀՎ գործակալ Օսբորն (Օզզի) Կոքսին (Ջոն Մալկովիչ) պաշտոնանկ են անում և այլ աշխատանք առաջարկում պետդեպարտամենտում, ինչ պատճառով նա հեռանում է ԿՀՎ-ից և որոշում է զբաղվել Հուշագրություններ գրել։ Նրա կինը՝ Քեթին (Թիլդա Սուինթոն), որը դավաճանում էր իրեն գանձապետարանի աշխատակցի՝ Գարրիի (Ջորջ Քլունի) հետ և երազում է բաժանվելու մասին, գողանում է ամուսնու հուշագրերով լի սկավառակը՝ կարծելով, որ այնտեղ նրա բանկային հաշիվներն են։ Քեթիի փաստաբանի քարտուղարուհին, որը զբաղվում էր նրա և Օզզիի ապահարզանի գործով, պատահաբար այդ սկավառակը մոռանում է մարզասրահի հանդերձարանում, որտեղից էլ այն գտնում է մարզասրահի հավաքարարը։ Վերջինս սկավառակը հանձնում է մարզասրահի երիտասարդ մարզչին՝ Չեդին (Բրեդ Փիթ)։ Չեդը և նրա կոլեգան՝ Լինդան (Ֆրենսիս ՄաքԴորմանդ), որը երազում էր գումար հայթայթել պլաստիկ վիրահատության համար, կարծում են, որ սկավառակում պետական գաղտնիքներ են պարունակվում, և առաջնահերթ որոշում են շանտաժի ենթարկել Օզզիին, սակայն վերջինս հրաժարվում է նրանց գումար վճարել, ինչից հետո թեթևամիտ կոլեգաները սկավառակը հասցնում են Ռուսաստանի դեսպանատուն։ Այնտեղ նույնպես հետաքրքրություն չեն ցուցաբերում սկավառակի նկատմամբ։ Այս պատմության մասնակիցների կասկածելի արարքները հետաքրքրություն է առաջացնում ԿՀՎ-ի աշխատակիցների մոտ և նրանք սկսում են հետախուզել այդ տարօրինակ և, առաջին հայացքից՝ անտրամաբանական արարքները։

Ծանոթագրություններ
------------------

1. ↑
2. ↑
3. 1 2
4. ↑  Freebase տվյալների վերբեռնում — Google.
5. ↑  Internet Movie Database — 1990.
6. 1 2 3 4 5 6 7 8  ČSFD (չեխերեն) — 2001.
7. 1 2 3 4 5 6
8. 1 2 3 4 5 6 7 8 9 10 11
9. 1 2 3 4 5 6 7 8 9 10
10. 1 2 3 4 5 6 7 8 9 10 11 12 13 14 15 16 17 18

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարդալուց հետո այրել» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | VIAF: 182839982 · WorldCat VIAF: 182839982 |

 |
**Ջանկառլո Էսպոզիտո** (իտալ.՝ *Giancarlo Esposito*, ապրիլի 26, 1958(1958-04-26), Կոպենհագեն, Դանիա), ամերիկացի դերասան։

Կենսագրություն
--------------

Ծնվել է 1958 թվականի ապրիլի 26-ին Դանիայի մայրաքաղաք Կոպենհագենում, իտալացի ատաղծագործ Ջովանի Էսպոզիտոյի և աֆրոամերիկացի` օպերային և ակումբային երգչուհի Էլիզաբեթ Ֆոստերի ընտանիքում։ Պատանեկան տարիներն անցել են Դանիայում, ապա ծնողների հետ տեղափոխվել է նախ Էլմսֆորդ (Նյու Յորք նահանգ, ԱՄՆ), ապա Քլիվլենդ։ 1964 թվականին ընտանիքը վերջնականապես հաստատվում է Նյու Յորքի Մանհեթեն թաղամաս։ Ավարտել է Նյու Յորքի Էլիզաբեթ Սետոն-քոլեի ռադիոյի և հեռուստատեսության ֆակուլտետը։ 1980 թվականին Թենեսի Ուիլյամսի «Կատուն շիկացած տանիքին» աֆրոամերիկյան տարբերակով ներկայացվող թատերական ներկայացման մեջ կատարել է իր առաջին խոշոր դերը։ Կինոդեբյուտը կայացել է 1979 թվականին նկարահանված «Վազողը» ֆիլմում։ Բազմաթիվ ֆիլմերում ունեցել է երկրորդական դերեր։ Այդ ֆիլմերի թվում են` «Ակուբ Քոթնը», «Առավելագույն արագացումը», «Գիշերը Երկրի վրա», «Նյու Յորքի թագավորը», «Դեպի ավելի լավ կյանք»։ Խաղացել է նաև ֆրանսիացի երգչուհի Միլեն Ֆարմերի «California» կատարման տեսահոլովակում։ «Ալի» կենսագրական ֆիլմում մարմնավորել է Մուհամմեդ Ալիի հորը։ Մեծ ճանաչում է ստացել «Մայամիի ոստիկանությունը», «Կարգ ու կանոն», «Դետեկտիվ Նեշ Բրիջես» և «Սպանություն․ Կյանքը փողոցում» հեռուստասերիալներում առանձնահատուկ դերեր տանելով, ինչպես նաև «Ամբողջ ծանրությամբ» հեռուստասերիալում Գուստավո Ֆրինգի դերը տանելով։ Այս ամենի հետ մեկտեղ հանդիսանում է նաև ֆիլմերի ռեժիսոր և պրոդյուսեր։ Զբաղվում է համակարգչային խաղերի և անիմացիոն ֆիլմերի հնչյունավորմամբ։

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. 1 2  Discogs — 2000.
4. 1 2  *Deutsche Nationalbibliothek* Record #1061608816 // Gemeinsame Normdatei (գերմ.) — 2012—2016.
5. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջանկառլո Էսպոզիտո» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Broadway Database · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 7034279 · BNE: XX911490 · BNF: 141755734 · CiNii: DA1875727X · CONOR: 31747427 · GND: 1061608816 · ISNI: 0000000063084193 · LCCN: no92026504 · NKC: xx0158685 · NLA: 42317736 · NLP: a0000001775753 · NTA: 383851572 · SUDOC: 081382219 · VIAF: 2680640 · WorldCat VIAF: 2680640 |

 |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հակոբ Հակոբյան** (մարտի 13, 1957(1957-03-13), Երևան, Հայկական ԽՍՀ, ԽՍՀՄ), Հայաստանի Ազգային ժողովի պատգամավոր։

Կենսագրություն
--------------

1973 թվականից Երևանի «Անուշ» արտադրական միավորման բանվոր, 1982-1990 թվականներին տնտեսական գծով գլխավոր բժշկի տեղակալ՝ «Մալաթիա» կլինիկական հիվանդանոցում։

1990-1995 թվականներին եղել է թիվ 4 գյուղատնտեսական շուկայի տնօրեն, 1995-1999 թվականներին՝ թիվ 6 հացի գործարանի տնօրեն։ Նույն ժամանակահատվածում եղել է նաև «Երկրապահ» կամավորական միության Երևանի մարզխորհրդի նախագահ։

1999 թվականին ավարտել է Հայկական գյուղատնտեսական ակադեմիան, «ագրոնոմ» մասնագիտությամբ։

1999 թվականից 2-րդ (1999-2003), 3-րդ (2003-2007) և 4-րդ գումարումների Ազգային ժողովի պատգամավոր։ Ընդգրկված է եղել պաշտպանության, ազգային անվտանգության և ներքին գործերի մշտական հանձնաժողովի կազմում (նախագահի տեղակալը՝ 2-րդ և 3-րդ գումարումներով)։

2008 թվականի մարտին Հակոբ Հակոբյանի նկատմամբ քրեական գործ հարուցվեց, նույն թվականի սեպտեմբերից պատգամավորի լիազորությունները դադարեցվեցին։

2015 թվականի փետրվարի 4-ին ձերբակալվել է հարկերից խուսափելու և ապօրինի ձեռնարկատիրական գործունեություն ծավալելու մեղադրանքով, մայիսի 4-ին ազատ է արձակվել։

### Ընտանիք

Ամուսնացած է, ունի երեք երեխա։

Մրցանակներ
----------

* «Մայրական երախտագիտություն» մեդալ (1993)
* «Մարտական խաչ» 1-ին աստիճանի շքանշան (1994)
* «Արիության» մեդալ (1994)
* «Մարշալ Բաղրամյան» մեդալ (1997)

Ծանոթագրություններ
------------------

1. ↑  «Экс-депутат Акоп Акопян отпущен на свободу» (ռուսերեն). HayastanNews. 2015 թ․ մայիսի 5. Վերցված է 2015 թ․ մայիսի 15-ին.

Արտաքին հղումներ
----------------

* «Акоп Варданесович Акопян» (ռուսերեն). Национальное собрание Республики Армения. 2003 թ․ հունիսի 13. Վերցված է 2015 թ․ մայիսի 15-ին.
* «Акопян Акоп Варданович» (ռուսերեն). Биографии людей. Վերցված է 2015 թ․ մայիսի 15-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով |
|  |
| Բառարաններ և հանրագիտարաններ | Արմենիապեդիա |

 |
Տե՛ս նաև՝ Ցեղասպանություն Ռուանդայում
**Գնդակահարելով շներին** (անգլ.՝ Shooting Dogs), ֆիլմ 1994 թվականին Ռուանդայում կատարված ցեղասպանության մասին։ Ֆիլմի հիմքում ընկած է 1994 թվականին Ռունադայի բնակչության մեծամասնություն կազմող հուտուների (բահուտու) կողմից ավելի քանի 800 000 թութսի ցեղի անդամների ցեղասպանության պատմական փաստը։ Ֆիլմն առաջին անգամ ներկայացվել է Ֆրանսիայում 2005 թվականի մայիսի 12-ին։

Հյու Դենսի, 2011
Ջոն Հյորտ
Ֆիլմի անվանումը կապված է այն իրադրության հետ, որ Միավորված ազգերի կազմակերպության զինվորականներն իրավունք չեն ունեցել միջամտել ցեղասպանության կանխարգելմանը, բայց պետք է սպանեին թափառող շներին, որոնք ուտում էին մահացածների դիակները, որպեսզի խուսափեն սանիտարական հիմնախնդիրներից։

Ֆիլմը հիմնված է 1994 թվականին Ռուանդայում աշխատող BBC-ի թղթակից Դեվիդ Բելթոնի հիշողությունների վրա, որը հանդես է գալիս որպես ֆիլմի համասցենարիստ և պրոդյուսեր։

Ի տարբերություն այդ իրադարձությունների մասին պատմող մեկ այլ ֆիլմի (Ռուանդա հոթելը), որը նկարահանվել է Հարավային Աֆրիկայում, այս ֆիլմը նկարահանվել է բնօրինակ վայրում։ Ցեղասպանությունից բազմաթիվ մազապուրծ եղածներ հանդես են գալիս ֆիլմի որոշ դրվագներում։

Սյուժե
------

Ֆիլմի գլխավոր հերոսների՝ երկու սպիտակամորթ կամավորների միջոցով նկարագրվում է Ռուանդայում իրագործված ցեղասպանությունը։ Նրանցից մեկը կաթոլիկ եկեղեցու քահանա Քրիստոֆերն է, մյուսը՝ երիտասարդ ուսուցիչ Ջոն, որոնք իրադարձությունների բերումով հայտնվում են ցեղասպանության էպիկենտրոնում։ Նրանց առջև խնդիր էր դրված՝ մնալ և օգնել մարդկանց, թե լքել երկիրը։ Ֆիլմի հիմքում ցեղասպանություն վերապրածների հուշերն են։ Չնայած դրան, ֆիլմի ավարտը չի համապատասխանում իրականությանը։

Ֆիլմի հիմնական իրադարձությունները կատարվում են ՄԱԿ-ի ենթակայության տակ գտնվող օբյեկտներից մեկում, որտեղ ապաստարան են գտնում մի քանի հազար փախստականներ։ Սակայն նրանց վիճակված չէր փրկվել, քանի որ ՄԱԿ-ի զորամասերը հրաման են ստանում լքել բնակավայրը՝ իրենց հետ տանելով բոլոր եվրոպացիներին և չթողնել ոչ մի զենք և զինամթերք այնտեղ ապաստան գտածներին։

Ֆիլմում ներկայացվում է Ռուանդայում տեղակայված ՄԱԿ-ի զինվորական հրամանատարության երկակի հոգեբանական իրավիճակը, երբ նրանք որպես զինվորական ստիպված ենթարկվում են իրենց վերադասների հրամանին, բայց միաժամանակ հոգեկան արհավիրք են ապրում՝ տեսնելով հասարավոր մարդկանց սպանդն ու իրենց անկարողությունը՝ միջամտել կամ օգնել նրանց։

Դերերում
--------

* Ջոն Հյորտ՝ *հայր Քրիստոֆեր*
* Հյու Դենսի` *Ջո Քոննոր*
* Կլարե Հոուփ Աշեթի՝ Մարի
* Դոմինիկ Հորվից` *կապիտան Չարլզ Դելոն*
* Լուի Մահոնի` *Սիբոմանա*
* Նիկոլա Վոլքեր` *Ռաքել*
* Սթիվ Տուսսեն՝ *Ռոլանդ*

Մրցանակներ և անվանակարգեր
-------------------------

2006 թվականի Heartland Film կինոփառատոնի մրցանակ լավագույն դրամատիկ առանձնահատկություն (Best Dramatic Feature) անվանակարգում։

Ծանոթագրություններ
------------------

1. 1 2
2. 1 2 3 4 5 6
3. ↑
4. ↑
5. 1 2 3
6. 1 2 3 4 5

Արտաքին հղումներ
----------------

* Отстреливая собак
* Отстреливая собак Արխիվացված 2015-03-25 Wayback Machine
* Shooting Dogs
* Shooting Dogs

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Metacritic · Rotten Tomatoes |

 |